Im heitichn Bereich von Favoritn woan nua im Südn Döafa zum findn, nämli Inzasdoaf, Rothneisiedl, Untalaa und Obalaa. Aum 27.xa0Septemba 1874 håt de Stadthalterei an neichn Beziak im Südn von Wean genehmigt und eahm de Numma 10 und in Nauman Favoritn gebn. Weu dabei de südlichn Spitzln vom 4. und 5.xa0Beziak ohtrennt und dem neichn Beziak dazuagebn wuan san, soi dabei da Nauma „zehnta Hieb“ entstaundn sei.